tomron87/hebrew-wikipedia-sentences-corpus huggingface dataset:
הגנרל השיב כי ביישוב נמצאים יסודות עוינים אשר יוכלו לפגוע בשלטון המנדט וקבע מועד אחרון למסירת תשובה, 11 ביוני 1940.
בהנהגת היישוב ובמפקדת ההגנה נתגלעו חילוקי דעות.
מעטים תמכו במתן תשובה חיובית לדרישה הבריטית.
אחד מהם היה אליהו גולומב שטען כי מחמת הסכנות האורבות ליישוב, על היישוב לשמור על שותפות עם השלטונות.
אבל הרוב, ובכלל זה מנחם אוסישקין וברל כצנלסון, התנגדו לכך בתקיפות ומנהיגי היישוב השיבו לגנרל בשלילה.
בתחנת השידור של "ההגנה" נאמר כי "היהודים לא ילכו בדרך הצ'כים שנתפתו לבני בריתם לשואת עצמם".
ב-14 ביוני 1940 התקיימה פגישה אחרונה עם הגנרל, בה הציע כי יופקע רק נשק התקפי כרימוני יד ומקלעים וכי שאר הנשק שיופקע יחולק על ידי השלטונות לפי ראות עיניהם.
הגנרל הזהיר שאם תדחה הצעתו יחודשו חיפושי הנשק בהיקף נרחב.
הידיעה כי מוסדות היישוב דנו במסירת הנשק הסעירה את הרוחות בקרב אנשי ההגנה ומפקדיה והחלו הכנות לקראת חידוש גל החיפושים בכל הארץ.
אולם נפילת צרפת, כניסת איטליה למלחמה ב-10 ביוני 1940 והתקרבות החזית לארץ ישראל הביאו לשינוי ניכר בגישת הבריטים.
קבינט המלחמה הבריטי החליט שלא לצוות על הפקעת הנשק מידי היישוב, משם שתפיסתו עלולה לגרום לאבדן תמיכתם של יהודי ארצות הברית במאבקה של בריטניה ולעורר מהומות בארץ ישראל שיחייבו ריתוקם של כוחות בריטיים החיוניים לחזיתות אחרות.
וינסטון צ'רצ'יל, שזה לא מכבר נכנס אז לתפקידו כראש ממשלת בריטניה, הודיע על הסתייגותו מהטלת עונשים כבדים על היהודים בארץ ישראל על החזקת נשק ותמך בחימוש המתיישבים היהודים.
שר המושבות הבריטי דייוויד לויד ג'ורג' הודיע על ההחלטה לד"ר חיים ויצמן והוראות מתאימות נשלחו לשלטונות המנדט בארץ ישראל.
הגנרל גיפארד הועבר לגזרת מערב אפריקה ובמקומו נתמנה לעמוד בראש הכוחות הבריטיים בארץ הגנרל אלפרד גודוין אוסטין , אשר גילה הבנה לצורך היישוב בנשק להגנתו ובפגישה שקיים עם הנהלת הסוכנות היהודית הודיע כי דעתו שונה משל קודמו, וכי אם הבריטים ייאלצו לסגת מארץ ישראל רצוי שבידי היהודים יהיה נשק להגנתם.
מאז ובמשך שלוש שנים, כל עוד נמצאה ארץ ישראל בסכנת פלישה, קיימו השלטונות מעין הפוגה ביחסיהם עם ארגון ההגנה וחיפושי הנשק פסקו.
החיפוש הוא סרט קולנוע אמריקאי משנת 1948. זה אחד הסרטים הראשונים שדנו במצב באירופה לאחר השואה.
מיליוני פליטים חסרי משפחה הגיעו לגרמניה וביניהם ילדים יתומים רבים חסרי משפחה וזהות.
מוסדות אונרר"א טיפלו בילדים אלה כפי שמתואר בסרט.
למרות שברור שרוב הילדים היתומים הם יהודים לא מוזכרת המילה "יהודי" בסרט.
באחת הסצנות נראית קבוצת ילדים במחנה אונרר"א המתכוננת למסע לפלשתינה.
הם נמצאים באולם בו תלויים על הקיר מגן דוד ותמונותיהם של הרצל וטרומפלדור ולאחר פקודה בעברית הם צועדים למשאיות בשירת "הנה מה טוב ומה נעים".
גם כאן לא מוזכר שהם יהודים.
במרכז העלילה - ילד צ'כי (יהודי?) שמחפש את אמו לאחר שהופרד ממנה באושוויץ והיא מחפשת אותו.
הבמאי פרד זינמן בחר בילד הצ'כי איוואן ז'אנדל שנראה לו מתאים ואת התסריט באנגלית דיקלם באופן פונטי.
זה סרטו הראשון של מונטגומרי קליפט ובו כבר הוכיח את יכולתו כשחקן אופי.
לתפקיד האם בחר זינמן בירמילה נובוטנה שהייתה זמרת אופרה צ'כית מפורסמת.
פרס אוסקר לסיפור הטוב ביותר
פרס אוסקר מיוחד לנער-שחקן איוואן ז'אנדל "על משחק יוצא מן הכלל של נער.
ז'אנדל לא הורשה לצאת לארצות הברית לקבל את הפרס וגם השלטונות הקומוניסטים הצ'כים התנכלו לו כי הסכים לקבל אותו ומנעו ממנו המשך הופעות בסרטים.
פרס אוסקר לשחקן הטוב ביותר - מונטגומרי קליפט
פרס אוסקר לבמאי הטוב ביותר - פרד זינמן
פרס אוסקר לתסריט המקורי הטוב ביותר - ריצ'רד שווייצר
פרס גלובוס הזהב לתסריט הטוב ביותר -ריצ'רד שווייצר
פרס גלובוס הזהב מיוחד לנער-שחקן - איוואן ז'אנדל
פרס גלובוס הזהב מיוחד לסרט המחזק הבנה בינלאומית
רכבת מביאה ילדים פליטים למחנה מעבר של אונרר"א.
מקבלת את פניהם מנהלת המחנה גב' מאריי (אלין מקמהון).
הילדים צועדים בשקט לחדר האוכל עם פנים נפחדות, חלקם לא יודעים להשתמש בכף לשתיית מרק וחלקם מחביאים פרוסות לחם מתחת לחולצתם.
למחרת מתחקרת אותם גב' מאריי באמצעות מתורגמן והם מתארים בשפות שונות את שעבר עליהם.
רק הילד קארל מאליק לא עונה ועל כל השאלות הוא משיב בגרמנית: "Ich weiß nicht" (אינני יודע).
למחרת מועברים הילדים הנפחדים באמבולנסים למחנה אחר.
כשהם מריחים גז מהמפלט הם חושבים שזה רכב להשמדה בגז, פורצים את הדלתות ובורחים.
אנשי אונרר"א רודפים אחריהם ותופסים אותם.
קארל וחברו הצרפתי נאלצים לחצות נהר, הנער הצרפתי טובע וקארל מצליח להגיע לגדת הנהר ולהסתתר.
המחפשים מוצאים את גופת הנער הצרפתי ואת כובעו הסרוג של קארל ומניחים שגם הוא טבע.
הם מוסרים את הכובע לגב' מאריי.
חנה מאליק (ירמילה נובוטנה) מחפשת את בנה בכל רחבי גרמניה.
היא מגיעה לגב' מאריי המציגה את כובעו של קארל והאם מזהה אותו ככובע שהיא סרגה.
גב' מאריי אומרת לה שקארל כנראה טבע.
היא מתקבלת אל המחנה להתאוששות וכשגב' מאריי רואה את יחסה הטוב לילדים היא מציעה לה להישאר כמדריכה במקום.
בינתיים מסתובב קארל בין חורבות העיר, לבוש סחבות ומזה רעב.
החייל סטיב סטיבנסון (מונטגומרי קליפט) יושב בג'יפ צבאי ולועס כריך להנאתו.
הוא מבחין בקארל המסתתר בין החורבות, מבין שהוא רעב ונותן לו את הכריך.
קארל אוכל במהירות את הכריך ומנסה לברוח אך סטיב תופס אותו ומביאו לדירתו.
קארל מתנגד כי הוא מדמה את סטיב וחברו ג'רי (וונדל קורי) לאנשי אס אס.
הוא בורח מהבית, פותח את השער אבל אחר כך נעצר וחוזר.
טיפולו המסור של סטיב גורם לו להתחיל לדבר וסטיב מלמד אותו אנגלית.
היות שאינו יודע את שמו קורא לו סטיב "ג'ים".
מתפתחת ביניהם ידידות הדוקה וסטיב מתכנן להביאו לארצות הברית ולאמץ אותו.
בקשר ביניהם יש עליות ומורדות.
באחת הפעמים קארל בורח ומשוטט בעיר ובסביבותיה בניסיון לחפש את אמו.
סטיב מחפש אותו וכשהוא מוצא אותו מתפתחת ביניהם שיחה וסטיב אומר לו כי אמו קרוב לוודאי איננה וכי בכוונתו לקחתו לארצות הברית ועם זאת להמשיך לחפש את האם וקארל מסכים.
חנה מאליק מודיעה לגב' מאריי כי מיצתה את עצמה במקום וכי היא רוצה להמשיך למצוא את בנה.
היא נפרדת ויוצאת לתחנת הרכבת.
בינתיים מביא סטיב את קארל לגב' מאריי ומבקש שיקבלו אותו עד שיסדר את הניירות המתאימים בארצות הברית.
הוא אומר שאינו יודע את שמו האמיתי כי לכל שאלה בקשר לזה נענה ב-"Ich weiß nicht".
אז נזכרת גב' מאליק בילד שחקרה ולאחר שיחה קצרה עם קארל הוא מודה בהיותו הילד שברח וחצה את הנהר וכי כובעו אבד שם.
גב' מאריי ממהרת לתחנת הרכבת אך הרכבת שהביאה עוד ילדים פליטים כבר עזבה.
לשמחתה היא רואה את חנה בינות לילדים.
חנה מוסרת לה שהתחרטה וברצונה לחזור למחנה אונרר"א.
במחנה נפגשים קארל ואמו, מתחבקים, ובכך נגמר החיפוש.
החיים עצמם היא דרמה קומית אמריקאית שנוצרה על ידי דן פוגלמן ושידורה החל ברשת הטלוויזיה האמריקאית NBC ב-20 בספטמבר 2016. זהו סיפור על חיי זוג הורים שבמהלך לידת שלישייה מאבדים את אחד התינוקות ובמקומו מאמצים תינוק כהה עור.
הסדרה נעה בציר הזמן בין השנים והדמויות.
שידורה של העונה השלישית של הסדרה החל ב-25 בספטמבר 2018. שידורה של העונה הרביעית החל ב-25 בספטמבר 2019. העונה החמישית החלה בשידוריה בנובמבר 2020. העונה השישית והאחרונה החלה את שידוריה בינואר 2022.
בישראל, הסדרה משודרת ב-yes וב-hot.
הסדרה עוקבת אחר התאומים קווין (ג'סטין הארטלי) וקייט (כריסי מץ) יחד עם אחיהם המאומץ, רנדל (סטרלינג קיי בראון) כשחייהם מפגישים אותם זה עם זה.
קייט וקווין היו במקור חלק מהריון שלישייה, ונהרו בשירותים של בר לילי בעת שידור הסופרבול של שנת 1980, שיצא בתאריך ה-2 בינואר; עם זאת, אחיהם הביולוגי מת בלידה.
הוריהם, ג'ק (מיילו ונטימיליה) ורבקה (מנדי מור), שבכוונתם היה להביא הביתה שלושה תינוקות, החליטו לאמץ ילד נוסף (רנדל) שנולד באותו היום, והובא לאותו בית החולים לאחר שאביו הביולוגי ויליאם (רון קפאס) נטש אותו בתחנת כיבוי אש.
הפרקים עוברים דרך סיפור העבר וההווה של הדמויות.
פרקי פלאשבק מתקיימים בפיטסבורג, בעוד פרקי הזמן הנוכחי מפוצלים בין לוס אנג'לס, ניו ג'רזי וניו יורק.
שם השחקן/ית שם הדמות אודות הדמות ג'ק פירסון נולד ב-1944. בעלה של רבקה.
אביהם של קייט וקווין, ואביו המאמץ של רנדל, אשר נולדו כולם ביום הולדתו ה-36. מת כאשר השלישייה הייתה בת 17. ג'ק נאבק באלכוהוליזם.
מותו של ג'ק היה תעלומה עד לפרק 14 בעונה השנייה, שם התברר שהוא מת כתוצאה משאיפת עשן כאשר ביתו נשרף והוא חזר אליו כדי להציל את כלבה של קייט.
מנדי מור נולדה ב-1950, אשתו של ג'ק, אמם של קייט וקווין, ואמו המאמצת של רנדל.
רבקה שואפת להיות אמא טובה לילדיה, ומתמודדת עם האלכוהוליזם של ג'ק.
היא נישאת מחדש לחבר הטוב ביותר שלו, מיגל (ג'ון הורטאס).
רנדל פירסון נולד ב-1980, בנם המאומץ של ג'ק ורבקה, אחיהם המאומץ של קייט וקווין.
כשהיה בן יומו הוא הושאר מול תחנת כיבוי, על ידי אביו הביולוגי ויליאם, ולאחר מכן פונה לבית החולים, שם הוא אומץ על ידי ג'ק ורבקה.
בהתחלה ידוע כי אמו הביולוגית לורל מתה בלידתו, אך לאחר מכן מתגלה כי היא חייתה עוד כמה שנים לאחר שנולד.
נשוי לבת', אביהן של דז'ה, טסה ואנני.
כריסי מץ קייט פירסון נולדה ב-1980, בתם של ג'ק ורבקה, אחותו התאומה של קווין, ועוזרתו האישית לשעבר.
היא סובלת מהשמנת יתר חולנית ונאבקת עם בעיות של הערכה עצמית, אותן היא מייחסת לאמה המנוכרת.
מנהלת מערכת יחסים עם טובי.
בהמשך השניים מתחתנים, ולאחר הפלה שהיא עוברת, נולד להם בן עיוור, ג'ק.
הם מאמצים בת נוספת שנולדת באותו תאריך של ילדיו התאומים של קווין אחיה.
בסוף העונה החמישית נודע כי היא וטובי התגרשו, והיא מתחתנת עם פיליפ, והופכת למורה למוזיקה בבית ספר לעיוורים.
ג'סטין הארטלי קווין פירסון נולד ב-1980, בנם של ג'ק ורבקה, אחיה התאום של קייט, ואחיו המאמץ של רנדל.
היה שחקן בלוס אנג'לס ושיחק את התפקיד הראשי בסיטקום מתמשך שנקרא "מאני" (שילוב של "גבר" ו"מטפל" באנגלית).
הוא מתפטר באופן דרמטי מהתוכנית ביום הולדתו ה-36, במחאה על איכות התסריט הגרועה וחוסר הרצון של המפיק להוסיף אלמנטים עמוקים לתוכנית.
מאוחר יותר הוא עובר לניו יורק כדי לפתח קריירה כשחקן תיאטרון רציני.
קווין מנהל מערכות יחסים עם הרבה נשים.
הוא התחתן והתגרש מסופי, אהבת נעוריו.
לאחר סטוץ עם מדיסון, חברתה של קייט, היא נכנסת להריון ויולדת תאומים.
השניים מחליטים להתחתן, אך מבטלים את החתונה ביום בו הייתה אמורה להיערך.
בעונה השישית נודע שהוא וסופי חוזרים להיות יחד.
סוזן קלצ'י ווטסון בת' פירסון אשתו של רנדל אותה נשא בשנת 1999, לזוג שתי בנות, אנני וטס.
בת' היא רקדנית בלט שפרשה מריקוד עקב פציעה וחוזרת להיות מורה למחול.
כריס סאליבן טובי דיימון החבר של קייט, שאותו היא פוגשת ביום הולדתה ה-36 בקבוצת תמיכה לירידה במשקל.
טובי בטוח מאד בדימוי העצמי שלו, ומעודד את קייט להערכה עצמית טובה יותר.
מסרב לקחת את ההססנות של קייט לקשר בקלילות, ומשקיע אנרגיה רבה בזוגיות.
השניים מתחתנים, ונולד להם בן עיוור.
בעונה השישית נודע כי הוא וקייט מתגרשים, והוא מתחתן בשלישית.
רון קפאס ויליאם היל היל (מכונה שייקספיר): אביו הביולוגי של רנדל.
בעבר נרקומן, הוא סובל משלב סופני של סרטן הקיבה אבל מעוניין לחיות עם משפחתו החדשה-ישנה.
לקראת סוף העונה הראשונה הוא מת.
בפרק הלפני אחרון של העונה השישית הוא חוזר ללוות את רבקה במסעה לעולם הבא.ליריק רוסדז'הבתם המאומצת של רנדל ובת' פירסון, אחותן של טסה ואנני.
מנהלת מערכת יחסים עם מליק.
בהמשך נהפכת לרופאהאלכסנדרה ברקנרידג'סופיחברת ילדות של קייט, קווין מתאהב בה בילדותם.
היא נמצאת עם קווין בזמן השריפה בה ג'ק שואף עשן.
לאחר מכן מתחתנת עם קווין ומתגרשת ממנו כאשר הוא בוגד בה.
בעונה הראשונה היא וקווין חוזרים להיות יחד אך נפרדים.
אחרי שהתגרשה מקווין התחתנה עוד פעמיים והתגרשה.
בעונה השישית לקראת הסוף הם חוזרים לחיות יחד באופן סופי.קייטלין ת'ומפסוןמדיסוןחברה של קייט מקבוצת ההרזיה.
בעקבות סטוץ שלה עם קווין נכנסת להריון עם תאומים.
מחליטה לבטל את החתונה עם קווין ביום החתונה, מכיוון שלטענתה הוא לא אוהב אותה.
בעונה השישית היא מפתחת מערכת יחסים עם אלייז'ה, הם מתחתנים והיא נכנסת ממנו להריון ויולדת בן נוסף.
מספר ידוענים הופיעו בסדרה בתפקיד עצמם.
בהם, סילבסטר סטאלון, רון הווארד, מריו לופז וקייטי קוריק.
החיים שלך בלאפה הוא אלבומה השלישי של להקת טיפקס, שיצא במרץ 1995, הגיע למעמד של אלבום פלטינה ומכר כ-65 אלף עותקים.
סולן הלהקה, קובי אוז, כתב והלחין את רוב השירים, ועל העיבודים היו אחראים חברי ההרכב.
עם יציאת אלבום זה, הגיע המהפך הגדול של הלהקה.
האלבום היווה מעין שיא למסר התרבותי של אוז: לא עוד מוזיקה מזרחית או פופ, אלא מוזיקה עממית ישראלית חדשה.
באלבום מחק אוז את הגבולות בין מוזיקה ים-תיכונית, מוזיקה טורקית, מוזיקה יוונית, פופ ורוק, ויצר שילוב של כל הסגנונות עם השפעות של מוזיקה מערבית.
בין השירים הבולטים באלבום נכללו: "התחנה הישנה" שדורג במקום ה-35 במצעד הפזמונים העברי השנתי לשנת תשנ"ה (1995), "מה עשית?", "יש לי חברה" ו"והפעם: שיר אהבה" עם הזמרת רונית בן שמעון.
מלבד השירים הללו, להם צולמו קליפים, צולמו קליפים גם לשירים: "אל תשכחי לזכור אותי" ו"החיים שלך בלאפה".
אלבום זה סימן גם שינוי נוסף בדרכה של טיפקס.
אחרי חמש שנים, עשרות הופעות ושני אלבומים בניהולו והפקתו של דני רכט נפרדו דרכיהם.
יניב דוידסון הפך לאחראי על ההפקה והניהול האישי של הלהקה ואת הופעותיה שיווקה "טלית הפקות".
בנוסף, באלבום זה שינתה טיפקס את שמה באנגלית ל-Tea Packs ("שקיות תה").
בשנת 2016, לכבוד יום חנויות התקליטים הבינלאומי (לרוב קוראים לו "יום התקליט") יצאה גרסה של אלבום זה על גבי תקליט ויניל 180 גרם (כבד) עם עטיפה נפתחת.
הפקה מוזיקלית, ניהול אומנותי: קובי אוז.
קובי אוז: שירה, קולות, הפקה מוזיקלית, לופים, תכנותים, כל המילים והלחנים (חוץ מ-3 ו-6).
רם יוסיפוב: גיטרות (חשמלית, אקוסטית, קלאסית), מנדולינה, קולות.
גל פרמן: גיטרה בס, קולות.
תמיר ימיני: תופים, כלי הקשה (טמבורין, משולש, תיבה סינית), קולות.
אורי מילס: אקורדיון, פסנתר כנף, קלידים, זורנה, חלילית אירית, חמת חלילים.
החיים עלי אדמות היא סדרת טבע תיעודית שהופקה על ידי ה-BBC, והיא הסדרה הראשונה מתוך טרילוגיית "החיים", הכוללת גם את הסדרות "הכוכב החי" ו"מעגל החיים".
הסדרה מלווה בהסבריו של החוקר ויוצר הסרטים דייוויד אטנבורו, ובמסגרתה מטייל אטנבורו ברחבי העולם ועוקב אחר סיפור האבולוציה של החיים על פני כדור הארץ.
סדרה זו היא הראשונה שבה אטנבורו חזר להנחות סרטי טבע, לאחר שפרש מתפקיד המנהל הראשי של ה-BBC בין 1969–1972.
אחת הסצנות המוכרות ביותר של הסדרה מופיעה בפרק 12, והיא מפגשו המרתק של דייוויד אטנבורו עם גורילות ההרים במקלט של דיאן פוסי ברואנדה.
המגוון האינסופי: בפרק הראשון דייוויד אטנבורו מציג את תורת האבולוציה של צ'ארלס דרווין ומתאר את התהליך בו מינים מסוימים התפתחו בזמנים שונים ואת תהליכי הברירה הטבעית.
באיי גלאפגוס, מוצג צב גלאפגוס כדוגמה לתהליכים אלה.
המאובנים מעידים על קיומים של יצורים קדומים יותר, ובגרנד קניון מוצגים מאובנים מתקופות שונות שהתגלו בכל מיני שכבות (שרידי יונקים התגלו למעלה, שרידי זוחלים מתחתיהם), עד שמגיעים לשכבה התחתונה ביותר בה אין מאובנים כלל.
בחופיה של ימת סופיריור, נמצאים סלעים המכילים סיבים של אצות פרימיטיביות.
היווצרות החיים הראשונים התחיל עם כחוליות המשגשגות במעיינות פארק ילוסטון ומייצגים את היצורים החד-תאיים המיקרוסקופיים הראשונים, שיצרו את הסטרומטוליטים במפרץ הכרישים שבמערב אוסטרליה.
מהיצורים הרב-תאיים הראשונים התפתחו ספוגיים, מדוזות ואלמוגים, אשר שרידיהם נמצאו ברכסי פלינדרס שבאוסטרליה הדרומית.
את המגוון העשיר ביותר של האלמוגים כיום אפשר לראות בשונית המחסום הגדולה - המבנה החי הגדול ביותר בעולם.
גופים מורכבים: הפרק מציג את האבולוציה של חסרי החוליות הימיים המגוונים.
במרוקו באבני גיר שגילן 600 מיליון שנה, נמצאו הרבה מאובנים המכילים שרידים של חסרי חוליות ימיים משלוש קטגוריות עיקריות - קונכיות, חבצלות ים וגופים מקוטעים.
התפתחותם של היצורים בעלי הקונכיות החלו בתולעים שטוחות, אשר שינו את צורת גופן כשהן חפרו גם עבור מזון וגם עבור הגנה.
בהמשך הברכיופודים פיתחו זרועות קטנות ומעטפת העוטפת את כל הגוף.
המוצלחות בבעלי הקונכייות הם הרכיכות, אשר כוללות מעל 80,000 מינים.
חלקן בעלות קונכייה אחת כמו הפי-כושיים, אחרות הן צדפות כמו המסרקית והצדפה ענקית.
בעבר התקיימו גם האמוניטים, אשר שלטו בימים הקדומים, וקרוביהם החיים הם הנאוטילוסיים, וגם התמנונאים והדיונונים שאיבדו את קונכיותיהם במהלך האבולוציה.
לצידם התפתחו קווצי עור כמו כוכבי ים, קיפודי ים, נחשוני ים, חבצלות ים ומלפפוני ים.
קבוצה שלישית - פרוקי-רגליים, כללה את הטרילוביטים הנכחדים, הסרטנאים ואת סרטני פרסה, שכיום עולים להתרבות במספרים גדולים במפרץ דלאוור.
סרטן הקוקוס מתרבה בים אך חי את רוב חייו ביבשה והוא ושאר הסרטנים מייצגים את השלב הבא באבולוציה.
היערות הראשונים: הפרק מציג את הצמחים הראשונה ביבשה ואת החרקים, מראשוני חיות היבשה.
הצמחים הראשונים היו חסרי גבעולים וכללו טחבי עלים וטחבי כבד.
באמצעות שיטת הרבייה המינית וגם שיטת רבייה אל-זוויגית הם התפשטו על הארץ.
צאצאי היצורים הימיים המקוטעים כמו רבי-הרגליים ניצלו את בית הגידול החדש הזה ולצידם באו העקרבים והעכבישים.
ללא מים שבהם יישאו את הביצים, היה צורך במגע גופני בין הזכר לנקבה.
הדבר היה בעייתי עבור כמה ציידים, כגון עכבישים ועקרבים, אשר פיתחו טקסי חיזור להבטיח שהנקבה לא תאכל את הזכר.
במשך הזמן, דפנות תאי הצמחים התחזקו ונעשו גבוהים יותר, כפי שנראה אצל השרכנים והשבטבטים.
החרקים פיתחו כנפיים כדי שיוכלו ולעוף והשפיריות היו מהמוצלחות שבהם.
כמה צמחים כמו הציקסאים ניצלו את החרקים שיעבירו אבקה, כשאחרים כמו המחטניים, פיתחו נבגים.
מעל שליש מהיערות מורכבים ממחטניים והסקוויה הענקית היא האורגניזם הגדול ביותר המוכר לנו, מגיעה לגובה של 95 מטרים.
עצי המחט מפרישים שרף לניקוי גזעיהם, אשר שורד כענבר.
כמה חרקים שנלכדו בתוך הענבר הם בני 200 מיליון שנה.
בשלב זה כל קבוצות החרקים היו קיימים והם פיתחו סגנונות שונים של תעופה.
הנחילים המתפשטים: הפרק מציג את היחסים בין הפרחים לבין החרקים.
חלק מהצמחים השתמשו בחרקים בשביל האבקה.
המגנוליה למשל מעדיפה האבקה של חרקים, אף שהיא בעלת תאים זכריים ונקביים, אך הייצור הגנטי יהיה פחות מפותח כך.
הפרחים החלו להפיץ את עצמם בעלי כותרת בולטים, בצבעים או בריחות ובעיקר בצוף מתוק.
כמה צמחים כמו סחלביים החלו לנצל חרקים במבנים מסובכים עבור החרק וצמח היוקה מצוי בסימביוזה עם עשים.
כמה טורפים כמו גמלי שלמה מתמקמים על הפרח כעמדת מארב לחרקים יונקי הצוף.
חרקים מסוימים עוברים גלגולים רבים בהפיכתם לבוגרים כמו פרפרים המתפתחים מזחלים לגלמים ואז לבוגרים.
חרקים כמו טרמיטים, נמלים, דבורים וצרעות החלו לחיות בנחילים גדולים, לרוב במחילות באדמה והופכים לאורגניזמי-על, כפי שנראה מהנמלה Oecophylla smaragdina.
כיבוש המים: הפרק מציג את אבולוציית הדגים.
מיתרניים פשוטים כמו האזמלון והצמד דומים לצורות הראשונות של הדגים שהופיעו לפני 300 מיליון שנה.
אז הם פיתחו עמוד שדרה חזק ובקימברלי נראים השרידים של הדגים הקדומים ביותר בעלי עמוד שדרה, שהיו דומים לדגי סחוס כמו כרישים ובטאים מודרניים.
דגי הגרם שגשגו עוד יותר וגם הגיחו גם למים מתוקים.
לדגים השונים מערכת של זימים, שלפוחית אוויר העוזרת לדג לצוף או לשקוע במים והם בעלי מערכת צד רגישה.
בשוניות אלמוגים ישנו גיוון דגים גדול, כשרבים משתמשים בצבעים בולטים לצורכי רבייה או להרתעת יריבים והם יכולים להימלט מטורפים תוך בריחה לסדקי אלמוגים.
באוקיינוס הפתוח לעומת זאת אין לדגים מסתור והם בעלי מבנה גוף מהיר וזרים העוזר להם לברוח או לרדוף אחרי טרף.
כמה דגים חיים במצולות הים אך הם נדירים ורובם כמעט ולא צולמו.
הפלישה ליבשה: הפרק מציג את הדגים שיצאו מהמים ליבשה ואת הדו-חיים.
כנראה שדגים קדומים התקרבו ליבשה ועקב בצורת או חיפוש מזון החלו לעלות ליבשה.
בעלי סנפירים בשרניים קדומים כמו האאוסתנופטרון החלו לפתח סנפירים בעלי פרקים ומבנה דמוי-ריאה והלטימריה המודרנית בעלת מבנה דומה, אך שניהם לא יכלו לעלות ליבשה.
דגי הריאות היו מפותחים יותר ובעלי ריאות אמיתיות, איתם הם נושמים אוויר בעת בצורת.
עם זאת הדו-חיים הם הראשונים שעזבו לחלוטין את המים.
חסרי הרגליים איבדו את רגליהם בנבירתם באדמה, בעוד הטריטונים והסלמנדרות שגשגו גם על הקרקע, אך הם חייבים גדילה בסביבה לחה ומיימית.
המוצלחים שבדו-חיים הם הצפרדעים והקרפדות.
הגדולה מביניהם היא צפרדע גוליית שמגיעה למשקל 4 ק"ג והיא בעלת גפיים ארוכות וגמישות היכולות לזנק למרחק כפול פי 100 מאורכה.
צפרדעים יכולות להפיק רעשים באמצעות שק-עור בצידי ראשיהם והם מנצלים זאת לקריאה לבני זוג.
הדנדרובטיים הם הרעילים שבצפרדעים ויכולים להרוג בקלות אדם.
הצפרדעים מטילות ביצים במים בפיזור או בקבוצה והמין פיפה מצויה מאחסנת את ביציה על עור גבה.
הניצחון על היבשה: הפרק מציג את אבולוציית הזוחלים.
הזוחלים פיתחו קשקשים שהגנו עליהם מהתייבשות בשמש והם נפוצו לאורך היבשה הרחק מהמים וכן הטילו ביצים בעלות קליפה אטומה למים.
הקשקשים גם יכלו להפוך למעטה קוצני מגונן כמו אצל המולך הקוצני או אצל האיגואנות.
הקשקשים גם הכילו פיגמנטים שיכלו להחליף גוונים כמו שרואים אצל זיקיות.
עם זאת הם חסרי חום גוף קבוע והם נאלצים להתחמם בשמש כדי לפעול.
מוצג עידן הדינוזאורים שייתכן שנכחדו עקב שינויי אקלים גדולים.
מהזוחלים ששרדו היו התנינאים שוכני המים כמו תנין היאור שהוא מגדולי הזוחלים כיום.
הנחשים התפתחו מלטאות כשאיבדו את גפיהם לזחילה מתחת לאדמה ובהמשך חזרו אליה.
הם גם פיתחו לסתות תלויות על ציר, איתם משתמשים נחשי ביצים כדי לבלוע ביצים גדולות.
חלק מהנחשים הפכו לטורפים יעילים קטלניים כמו עכסן אימתן, ביטיס מתנפח, עכסן עכני והחנקיים המוחצים את טרפם.
אדוני האוויר: הפרק מציג האבולוציה של העופות ואת חייהם.
הם החלו ביצור בשם ארכאופטריקס מחפירות בגרמניה שהכילו ממצאי נוצה - המאפיין העיקרי של העופות.
עם זאת הוא לא היה מתאים לתעופה מאחר שהיו לו טפרים על כנפיו, זנב גרמי ארוך ושיניים בלסתו.
העופות המודרניים איבדו את טפרי כנפיהם (למעט אפרוחי ההואצין), את חוליות הזנב ואת השיניים שבמקומם פיתחו מקור קרני המעוצב על פי תזונת בעליו, ממקור השק של השקנאי, המקור המעוקל של הנשר ומקורו המכופף והדק של הקוליברי.
השחפיות הן המעופפות החינניות ביותר והאלבטרוס הוא הדואה המיומן ביותר בין העופות, בעוד הסיס נחשב למהיר והאווירודינמי ביותר.
העופות מציגות נוצות ושירים מרהיבים בעונת הרבייה כפי שנראה אצל העדניים ונראים דרכי התטולה והקינון שלהם.
בגיברלטר מוצגים עופות נודדים המסתמכים על זרמי אוויר חם כדי לחסוך באנרגיה בעת חציית הים התיכון בסתיו בדרכם לאפריקה.
עלייתם של היונקים: הפרק מציג את אבולוציית היונקים הראשונים.
ליונקים חום גוף קבוע ופרווה והם בעלי קשר עם צאצאיהם כשהנקבות מזינות בחלב את גוריהם.
הפרימיטיבים ביניהם הם יונקי הביב כמו הברווזן וקיפודן הנמלים שהם היונקים היחידים המטילים ביצים (בדומה לזוחלים), מהם התפתחו יונקי הכיס המשתמשים בכיס כדי שצאצאם שנולד יגדל בבטחה.
מאובנים של יונקי כיס מאמריקה התגלו לפני 60 מיליון שנה, אך כיום מרבית הכיסאים (למעט האופוסומיים) חיים באוסטרליה וסביבתה.
נראים נמיות כיס, שד טסמני, וומבטיים, קואלה והגדול שבכיסאים - קנגורו אדום.
בעבר היה גם טורף בגודל זאב - זאב טסמני שנכחד מהעולם.
באוסטרליה הדרומית נחשפו שרידי טורף גדול עוד יותר - אריה הכיס, שייתכן שנכחד עקב שינויי אקלים.
בחצי הכדור הצפוני התפתחו ראשוני השלייניים, השומרים את העובר ברחם ושליה המגוננת בצורה שאין לה אח ורע בעולם.
נושא ווריאציות: הפרק מציג את התפתחות השליינים השונים.
הראשונים ביניהם כללו ציידי חרקים כמו חדפי עצים, דסמנים או חפרפרת ככובת אף ואוכלי חרקים שהתפתחו בהרבה כוללים את הפנגולינאים, דוב נמלים ענק והשנבוב.
חלק מאוכלי החרקים החלו לעוף - העטלפים המסתמכים על ציד באקולוקציה איתה הם מוצאים חרקים, אך כמה חרקים כמו העינפזיים והדובוניים מצאו דרכים לחמוק מהרדאר.
יונקים אחרים, הלווייתנאים החלו לחזור לחיים בים ולשלוט בו כמו הפליוזאורים הנכחדים, מאחר שמשקלם הנתמך במים יכל לגדול מאוד.
הם כוללים לווייתנים גדולי סנפיר, דולפינים, קטלנים וחדשנים.
בדומה לעטלפים הללו מתבססים על אקולוקציה למציאת טרפם.
הציידים והניצודים: הפרק מציג את היונקים אוכלי הצמחים ואת טורפיהם.
היונקים הצמחוניים התפתחו בעידן הדינוזאורים והחלו לאכול במשך בלילה.
יונקים אלה צריכים לאגור מזון לחורף הקר, כשחלקם נכנסים לתרדמת חורף ואחרים שורדים את הקור העז עירניים.
לצידם הטורפים התפתחו לצידם כשהאקלים שהתכסה במישורים פתוחים מכוסי דגניים.
אך העשב אינו ניתן לעיכול פשוט ואוכלי העשב נאלצים ללעוס את מזונם כמה פעמים.
המכרסמים פיתחו חיים במחילות מגוננות כמו החולד והנובחנית בעוד הקפיברה חיה בקרבת המים ויכולה לצלול בהינתן סכנה.
אוכלי עשב אחרים פיתחו פרסות ורגליים ארוכות והפכו לאצניות מהירות כמו האימפלה והזברה או לחיות ענקיות נוקשות כמו הקרנפיים או הפיל, הגדול שבחיות שהוא חסר טורפים.
טורפי הערבה כוללים את הברדלס, המהיר בחיות היבשה העט על טרפו במהירות והאריה שצד בחבורות מתואמות את טרפו בקפידה, לרוב עדרי ענק של גנו.
הצבועים מתישים את הטרף באמצעות עבודת צוות ורדף בלתי פוסק עד שהם משיגים את טרפם.
החיים על העצים: הפרק מציג את הפרימטים.
לפרימטים עיניים המפונות קדימה, גפיים בעלות אצבעות חזקות והם חברתיים מאוד, מה שגרם למוחם לגדול.
במדגסקר נראים הלמורים כמו הסיפאקה והאינדרי ופרימטים נוספים כמו הפוטו, הגלגו והלוריס.
הקופים מפותחים יותר וכוללים את המרמוסט הקטן, קוף הסנאי והשאגן הקולני, בעל הזנב הלופתני.
זנב כזה אינו מצוי בקופי העולם הישן כמו בבון או קוף ירוק והם פעילים לרוב על הקרקע.
אחרים כמו המקוקים הגיעו ליפן, שם מספר אוכלוסיות למדו לשטוף את ארוחתם במים.
ההומינואידים המפותחים הם בעלי כפות רגליים הדומות לכפות ידיהם ורובם משתלשלים מענפים.
הבולטים מביניהם הם האורנגאוטן, הגיבון, השימפנזה וגורילת ההרים, שאטנבורו ערך איתה מפגש מפורסם.
בעלי התקשורת הכפייתיים: הפרק מציג את האבולוציה וההיסטוריה של האדם.
ראשוני האנשים התפתחו ביערות אפריקה והחלו לחפש מזון באדמות המישורים הפתוחים, בהם הם החלו לגדול לאיטם, להלך על שתי רגליים כדי להבחין בטורפים ממרחק והותירו את גפיהם הקדמיות חופשיות לשאת נשק.
הם התפתחו והחלו להיות יציבים יותר ולייצר נשקים קטלניים יותר.
הם גם היו בעלי תקשורת מפותחת ביותר, כדי להכניע חיות גדולות מהם ותכננו מהלכי ציד מראש.
המין הומו ארקטוס היה הראשון שיצא מאפריקה לפני 800 אלף שנה לאירופה ועקב הטמפרטורה הקרה החל לחיות במערות.
אנשים אלה למדו להשתמש באש ובאבני צור, לבשו עורות של חיות שצדו להתחמם והחלו לצייר על קירות המערות ואף לכתוב.
לבסוף התפתח המין הומו סאפיינס ששגשג ביותר, אך אטנבורו מזהיר שאף שהוא נוצר בזמן אבולוציוני קצר ביותר זה לא אומר שהוא ישרוד לנצח.
"החיים שלנו תותים" הוא פזמון שבוצע על ידי חנן בן ארי, נכתב והולחן על ידיו.
השיר יצא בשנת 2016 כסינגל רביעי מאלבומו הראשון "איזון", והגיע למקום הראשון במצעד הפזמונים העברי השנתי של גלגלצ לשנת התשע"ו (2016), ולמקום החמישי במצעד הפזמונים השנתי של רשת ג'.
השיר היה ללהיט, ובמשך שבועות רבים היה ברשימת עשרת השירים המושמעים ביותר בתחנות הרדיו, על פי נתוני מדיה פורסט.
במאי 2016 פרסם בן ארי סרטון פארודי בשם "סינדרום תותים" כמחווה לשיר הפארודי אף הוא "מתוקה מהחיים" של הזמר הפיקטיבי דדי דדון מהתוכנית "ארץ נהדרת".
בשיר זה הביע את קשייו כזמר להוציא להיט נוסף כמו "החיים שלנו תותים" לאור דרישת הקהל.
נכון לאוגוסט 2025, יש לשיר מעל ל-20 מיליון האזנות ביוטיוב.
על פי חנן בן ארי, השיר נכתב בהשראת בתו הקטנה.
כשהייתה בת 3 הוא הסיע אותה יום אחד אל הגן, ובתו התלוננה וקיטרה מאחור.
מששאל אותה בן ארי מדוע היא בוכה ומתלוננת שהרי החיים שלנו תותים, היא צחקה מהביטוי והחלה לשיר אותו.
הביטוי הזה החל להיות מושר בבית משפחת בן ארי, כאשר נשמעו קיטורים במשפחה.
כעבור שנתיים, כשעבד בן ארי על אלבום הבכורה שלו, הוא השמיע את השורה שהולחנה למפיק האלבום אייל מזיג, שביקש ממנו לכתוב בתים, ולשלב את "החיים שלנו תותים" בפזמון החוזר.
השיר היה האחרון שנכנס לאלבום.
השיר מתחיל בפזמון חוזר בו הדובר השר אומר כי אין לנו זכות להתלונן, כי החיים שלנו תותים.
בבית הראשון מתלונן הדובר השר על קשיים בחייו האישיים ועל קשיים הנובעים מן המצב במדינת ישראל, אשר חלקם מתייחסים למצב הביטחוני וחלקם ליוקר המחיה.
בבית השני לאחר הפזמון החוזר, שב ומתלונן הדובר על קשיים בחיים האישיים ועל המצב במדינה.
בבית השלישי והאחרון טוען הדובר כי התלונן וקיטר מספיק, וכי זה הזמן לומר תודה.
הוא מודה על דברים מתחום הרוח ("תודה על השבת, תודה על התיקון על המהות") ועל נושאים מחייו האישיים ("על שני בנים ובת, על הזכות לראות את מסי").
בסוף בית זה הלהקה המלווה את השיר שרה שורה מתוך השיר "תודה" שכתב עוזי חיטמן ("תודה על כל מה שבראת").
על אף הצלחתו הרבה בקרב הקהל הרחב היו שהביעו ביקורת כנגד המסרים שעולים מן השיר: בטור של אלון עידן שפורסם בעיתון הארץ, טען הכותב כי התלונות המופיעות בשיר הן תלונות חילוניות, אך בן ארי מגמד אותן וטוען שהן לא חשובות כמו המסרים הדתיים העולים מן השיר בבית השלישי שלו.
בנוסף טען עידן, כי המסר שמנסה בן ארי להעביר לחילונים הוא כי אין להם זכות להתלונן, וכי השיר מרכז את המסרים של הציונות הדתית מבית הבית היהודי, שמבקשת לשמר את המצב הקיים ולהגחיך את כל מי שמנסה להפוך את המציאות הנוכחית.
באתר mako נכתב כי השיר הוא שיר תעמולה, שהמסר העולה ממנו הוא כי על אזרחי ישראל להתעלם מן הקשיים ולשתוק נוכח המציאות.
במדור היהדות של אתר nrg מבית מקור ראשון הוגדר לעומת זאת השיר כ"סינגל מקפיץ ואופטימי, שמנסה להכניס את החיים לפרופורציות ולא יוצא מהראש".
בתחנות הרדיו החרדיות נמנעו מהשמעת השיר, עקב היותו מכיל מושגים שאינם מקובלים במגזר.
החיים על פי קיילי היא סדרת מציאות תיעודית אמריקאית המשודרת ב, בכיכובה של קיילי ג'נר.
פרק הבכורה העולמית שודר ב-6 באוגוסט 2017. הסדרה כללה שמונה פרקים, כשמשך כל פרק הוא חצי שעה.
הסדרה עוקבת אחר חייה של יזמית אופנה וכוכבת רשת והריאליטי "משפחת קרדשיאן", קיילי ג'נר כאשת עסקים, תוך שמירה על חיים נורמליים וחברות קרובה עם ג'ורדין וודס.
בהצהרה על קבלת הסדרה שלה, מספרת ג'נר, "השנים האחרונות היו מסע מדהים כל כך מלא תמיכה מהמעריצים שלי", והוסיפה כי "תוכנית זו תאפשר לי לתת למעריצים שלי להציץ על דברים שאני עובדת עליהם וגם לחשוף זמן איכות עם חבריי".
החיפוש היא תוכנית מציאות תיעודית ישראלית המבוססת על הפורמט הבריטי "The gift", שבמסגרתה ענת גורן עוזרת לאנשים שרוצים להודות לאדם שהציל או שינה את חייהם, או לבקש סליחה מאדם שגרמו לו עוול.
התוכנית שודרה החל מ-21 במאי עד 18 ביוני 2017 בערוץ 10 וכללה 5 פרקים.
התוכנית חודשה לעונה שנייה ואף הייתה אמורה לצאת לצילומים, אך היא בוטלה בעקבות בעקבות תחזית כלכלית הפסדית לערוץ.
בכל פרק, ענת גורן מלווה אנשים שהחמיצו את ההזדמנות להכיר תודה לאדם שהציל או שינה את חייהם או לבקש סליחה מאדם שגרמו לו עוול.
במהלך התוכנית היא יוצאת לחפש, בארץ ובעולם, את אותו האדם עד שהיא מוצאת אותו ומביאה למפגש המחודש ביניהם.
מספרפרק מקור 110.2%בגיל 10, משפחתה של רחל נמלטת מהכפר בעקבות מלחמת האזרחים באתיופיה.
הם עוברים מסע של כמה ימים במדבר עד שהם מגיעים למחנה הפליטים בסודאן ומחכים להנחיות המוסד שיגיע תורם לעלות לארץ.
לאחר שנתיים של המתנה, המשפחה פוגשת את סוכן המוסד ג'ק שמוביל אותם במסע מסוכן מאתיופיה לישראל.
במשך 33 שנה רחל רוצה להגיד לג'ק תודה.
210.5%אהרון, ניצול שואה בן 80, הקדיש שנים רבות מחייו כדי למצוא את האישה שהצילה אותו מהנאצים.
היא אימצה אותו בזמן מלחמת העולם השנייה שהיה בן 3 וכך הצילה אותו.
כעת, הוא מנסה למצוא אותה על מנת לדאוג שהיא תוכר כחסידת אומות העולם ולומר לה תודה.
310.5%פייסל אל-חטיב, פלסטיני תושב הכפר חיזמא, דקר את משה קורן כשהיה בן 15. הוא נשפט וישב 12 שנה בכלא, ומאז שהשתחרר הוא מעוניין לפגוש את משה ולבקש ממנו סליחה.
שרון שרעבי הוא גרוש ואב לשני ילדים.
לפני כמה שנים התגלה גידול סרטני וסרטן הדם.
בזכות תרומת מח עצם מתורמת אנונימית, חייו של שרון ניצלו ממוות.
כעת, הוא מבקש לאתר את התורמת למרות נוהלי בית החולים שאוסרים על מסירת מידע של זהות התורמים, על מנת לומר לה תודה.
49.9%דוד אגייב, היה בן 11 שעלה לארץ מאוזבקיסטן ומסלול חייו השתבש: הוא החל להשתמש בסמים ואלכוהול, נשר מהלימודים והשתתף בשודים.
באחד ממעשי השוד הוא נעצר, והוא נשלח במסגרת פרויקט לנוער בסיכון לעבוד בחברה מסחרית.
בחברה הוא פוגש את יואב שמלווה אותו במשך 3 שנים ומצליח להחזיר אותו למוטב.
כעת, דוד מחפש את יואב כדי לומר לו תודה.
ראידה אדון היא ציירת ואומנית מוערכת.
בגיל 13 היא עבדה כמנקה במשרד לפרנסת המשפחה.
היא נתקלת בציורים שהיו במשרד והיא מחליטה לגנוב אותם על מנת לצייר אותם בעצמה בבית.
כאשר רפי, אחד מעובדי המשרד, מגלה על הגניבה, הוא רואה את הציור שלה ומחליט לתמוך בכישרון שלה.
כעת, ראידה מחפשת את רפי כדי לומר לו תודה.
59.5%טום יעקב עושה דרכו הביתה רכוב על אופנוע ועובר תאונת דרכים עם מכונית.
הוא נפצע אנוש ומאבד הכרה ודופק.
חייו של טום ניצלו הודות לעובר אורח שעזר לו בכביש והעניק לו עזרה ראשונה.
כעת אימו של טום, סיגל יעקב, מחפשת את האדם שהציל את חיי בנה על מנת לומר לו תודה.
רוית הכט מעיתון "הארץ" כתבה: .
החינוך מילא תפקיד מרכזי באסלאם מאז ראשית ימיו, בין היתר הודות למרכזיותו של הקוראן וללימודו במסורת האסלאמית.
לפני התקופה המודרנית, החינוך היה מתחיל בגיל צעיר עם לימוד הערבית והקוראן.
חלק מהתלמידים היו ממשיכים אז בלימודי תפסיר (פרשנות הקוראן) ובפיקה (תורת המשפט המוסלמית), שנחשבה לחשובה במיוחד.
במאות הראשונות של האסלאם, המסגרות החינוכיות היו בלתי פורמליות, אך החל במאות ה -11 וה -12, החלו האליטות השלטוניות להקים מוסדות של לימוד דתי גבוה הידועים כ"מדרסות", במאמץ להבטיח תמיכה ושיתוף פעולה של האליטה הדתית.
מדרסות התרבו במהרה ברחבי העולם האסלאמי, דבר אשר סייע בהפצת הלמידה האסלאמית מעבר למרכזים עירוניים ולאיחוד קהילות אסלאמיות מגוונות בפרויקט תרבותי משותף.
מדרסות הוקדשו בעיקר ללימוד המשפט האסלאמי, אך הן הציעו גם נושאים אחרים כגון תאולוגיה, רפואה ומתמטיקה.
בערבית ישנם שלושה מונחים מרכזיים אשר משמשים לחינוך.
הנפוץ ביותר הוא "תעלים", מן השורש "ע.ל.ם", כלומר ידע, מודעות, תפיסה ולמידה.
מונח אחר הוא "תרביה", מן השורש "ר.ב.א", כלומר צמיחה רוחנית ומוסרית על פי רצונו של אלוהים.
המונח השלישי הוא "תאדיב", מן השורש "א.ד.ב",כלומר להיות תרבותי או מעודן בהתנהגות החברתית.
האסלאם הניח ערך גבוה על החינוך, וככל שהאמונה התפשטה בקרב עמים שונים, החינוך הפך לערוץ חשוב שבאמצעותו ניתן ליצור סדר חברתי אוניברסלי ומלוכד.
באמצע המאה ה -9, הידע חולק לשלוש קטגוריות: מדעי האסלאם, מדעי הפילוסופיה והטבע (הידע היווני) ואמנות הספרות.
המדעים האסלאמיים, שהדגישו את לימוד הקוראן ואת החדית' (אמרותיו ומסורותיו של הנביא מוחמד) ופרשנותם על ידי חוקרים ותאולוגים מובילים, הוערכו במלואם, אך המדעים היווניים נחשבו גם הם לחשובים מאוד.
החינוך האסלאמי המוקדם הדגיש מחקרים מעשיים, כגון יישום המומחיות הטכנולוגית לפיתוח מערכות השקיה, חידושים אדריכליים, טקסטיל, מוצרי ברזל ופלדה, כלי חרס ומוצרי עור, ייצור נייר ואבק שרפה, קידום המסחר, ותחזוקתו של המסחר הימי.
אולם, לאחר המאה ה -11, השתלטו על האינטרסים הלאומיים על הלמידה הגבוהה, והמדעים האסלאמיים השיגו עליונות.
המדעים היווניים נלמדו בפרטיות, אם בכלל, והאמנות הספרותית פחתה בחשיבותה משום שמדיניות חינוכית המעודדת חופש אקדמי ולמידה חדשה הוחלפה במערכת סגורה המאופיינת בחוסר סובלנות כלפי חידושים מדעיים, מקצועות חילוניים ומלגות יצירתיות.
מנקודת מבט אסלאמית, חינוך הוא העברת מידע ורעיונות ליחידים בצורה מאורגנת, ברורה וממוקדת.
החינוך הוא תהליך שמטרתו לסייע ללומד לרכוש את דפוסי ההתנהגות שעליהם לנהוג במצבי חיים שונים, לתרום להתפתחות הפרט ולפתח את כישוריו המדעיים והמעשיים.
זה יכול להיות מאומץ על ידי החברה לטפח דורות חדשים.
החינוך הוא הבסיס של בניין האומה, התפתחות הציוויליזציות, וקידום הפרט.
סייד מוחמד נקיב אל-עטאס אמר כי בעוד שהחינוך מכין את האנושות לאושר בחיים אלה, "מטרתו הסופית היא משכן הקבע, וכל החינוך מצביע על עולם הנצח הנצחי".
החינוך הרע של קמרון פוסט הוא סרט דרמה בריטי-אמריקאי משנת 2018 בבימויה של דזירה אח'וואן על פי תסריט שנכתב על ידי אח'וואן וססיליה פרוגיאלה, המבוסס על רומן משנת 2012 מאת אמילי מ' דנפורת'.
בסרט מככבים קלואי גרייס מורץ, ג'ון גלאגר ג'וניור, סאשה ליין, פורסט גודלאק, מרין אירלנד, אוון קמפבל, קרי באטלר, קווין שפרד, אמילי סקגס, מלאני ארליך וג'ניפר אילי.
מורץ מגלמת נערה לסבית שנשלחת למרכז לטיפולי המרה.
הסרט הוקרן בבכורה עולמית בפסטיבל הסרטים סאנדנס ב-22 בינואר 2018. בארצות הברית הסרט הופץ ב-3 באוגוסט 2018 על ידי FilmRise.
בממלכה המאוחדת הסרט הופץ ב-7 בספטמבר 2018 על ידי Vertigo Releasing.
הסרט זכה לביקורות חיוביות והכניס למעלה מ-1.4 מיליון דולר ברחבי העולם.
בארצות הברית של 1993, נערה בשם קמרון פוסט (קלואי גרייס מורץ) מנהלת מערכת יחסים רומנטית לסבית סודית עם חברתה, קולי טיילור (קווין שפרד).
כאשר סודה נחשף, דודתה של קמרון, רות (קרי באטלר), נוצרייה אדוקה, שולחת אותה אל "הבטחת האלוהים", מרכז לטיפולי המרה עבור בני נוער.
המרכז מנוהל על ידי ד"ר לידיה מארש הקפדנית (ג'ניפר אילי) ואחיה, הכומר ריק (ג'ון גלאגר ג'וניור), שטוען שהשיטות של אחותו ריפאו אותו מהומוסקסואליות אחרי ששני חברים מהכנסייה שלו "חילצו" אותו מגיי בר.
שותפתה לחדר של קמרון, ארין (אמילי סקגס), מדחיקה את ההומוסקסואליות שלה ומאמינה בתוכנית המקום.
קמרון מתיידדת עם שניים מהתלמידים במרכז - ג'יין פונדה (סאשה ליין), שגדלה בקומונה היפית, ואדם אדום הנשר (פורסט גודלאק), אינדיאני Two-spirit שאביו התנצר.
שלושת בני הנוער נקשרים זה לזה על רקע מרדנותם וספקנותם באשר לתכלית המרכז.
במהלך טיפול קבוצתי, קמרון מודה כי היא חושבת שקולי היא "מושלמת" וד"ר מארש מסבירה לה שהומוסקסואליות שלה נובעת מדחף לא נכון שלה להיות כמו קולי.
קמרון מתקשרת בחשאי לקולי ומתנצלת על איך שהתגלגלו הדברים, וקולי אומרת לה שהיא שלחה לה מכתב, אבל השיחה נקטעת.
בסופו של דבר, המכתב מגיע לידי קמרון, שמגלה בו שקולי מאשימה אותה שפיתתה אותה לחטא.
ג'יין קוראת את המכתב ואחר כך קורעת אותו.
קמרון מתקשרת אל דודתה שתבוא לקחת אותה הביתה, אך היא מסרבת.
קמרון מנסה להסתגל טוב יותר לחיים במרכז, באמצעות פעילות גופנית יחד עם ארין.
לילה אחד, כאשר לקמרון יש חלום מיני, ארין מעירה אותה והשתיים מקיימות יחסי מין, אולם מיד לאחר מכן ארין חשה בושה ומתחננת בפני קמרון שלא תספר לאף אחד.
תלמיד אחר במרכז, מארק (אוון קמפבל), אשר ציפה לחזור הביתה בקרוב, מקבל מכתב מאביו שטוען כי הוא עדיין נשי מדי.
בטיפול הקבוצתי, מארק נשבר ומתחיל להתנהג בצורה לא יציבה, עד אשר ד"ר מארש משתלטת עליו.
באותו הלילה, קמרון מגלה כמויות גדולות של דם באחד מתאי השירותים.
למחרת בבוקר, ד"ר מארש והכומר ריק קוראים לכולם לפגישה, ומודיעים להם שמארק נפצע קשה במהלך הלילה, מצבו יציב והוא בבית חולים, אך סירבו לפרט מעבר לכך.
כאשר שניים מהתלמידים משבשים את הפגישה, ריק שולח את הילדים לחדריהם, ומודיע על קיומן של פגישות אישיות.
בשיחה עם קמרון, ריק מספר לה שמארק פצע את עצמו, וחייו ניצלו בזכות אדם.
קמרון מתעמתת עם ריק, ומטיחה בו שהוא וד"ר מארש לא יודעים מה הם עושים, וריק פורץ בבכי.
כאשר עובד סוציאלי מגיע למרכז, לחקור את נסיבות פציעתו של מארק, קמרון טוענת שהתלמידים במקום עוברים התעללות נפשית, אך הוא לא מקבל את טענתה.
קמרון, ג'יין ואדם מחליטים לברוח מהמרכז, ומעמידים פנים שהם יוצאים לטיול רגלי.
השלושה הולכים ברגל אל כביש ראשי סמוך, ועולים על טרמפ לכיוון קנדה.
בחודש נובמבר 2016 פורסם כי קלואי גרייס מורץ, סאשה ליין, ג'ון גלאגר ג'וניור, פורסט גודלאק וג'ניפר אילי לוהקו לסרט, עם דזירה אח'וואן כבמאית, על פי תסריט מאת ססיליה פרוגיאלה.
מייקל ב' קלארק, אלכס טרטלטוב, ג'ונתן מונטפארה ופרוגיאלה שימשו כמפיקים עם אח'וואן ואוליבייה קמפפר כמפיקים בפועל, תחת חברות ההפקה שלהן - Beachside ו-Parkville Pictures.
צילומי הסרט החלו בנובמבר 2016, במדינת ניו יורק.
הסרט הוקרן בהקרנת בכורה עולמית בפסטיבל הסרטים סאנדנס ב-22 בינואר 2018, שם זכה בפרס חבר השופטים האמריקאי לדרמה אמריקאית, הכבוד הגבוה ביותר של הפסטיבל.
זמן קצר לאחר מכן, FilmRise ו-Vertigo Releasing רכשו את זכויות ההפצה של הסרט בארצות הברית ובממלכה המאוחדת, בהתאמה.
הסרט הוקרן בפסטיבל הסרטים טרייבקה ב-22 באפריל 2018.
במקור, הסרט אמור היה להיות מופץ בארצות הברית ב-10 באוגוסט 2018, בפסטיבל קליידוסקופ שבארקנסו, אולם מועד זה הוקדם בשבוע, ל-3 באוגוסט 2018. בממלכה המאוחדת הסרט תוכנן בתחילה להיות מופץ ב-31 באוגוסט 2018, אך המועד נדח ל-7 בספטמבר 2018.
הסרט קיבל בעיקר ביקורות חיוביות מצד מבקרי הקולנוע.
על פי אתר האינטרנט Rotten Tomatoes, לסרט דירוג של 87% המבוסס על 170 ביקורות, עם ממוצע דירוג של 7.46 מתוך 10. על פי דעת הרוב, נכתב באתר כי מדובר בסרט התבגרות בעל "שנינות, חמלה ונדיבות".
על פי האתר Metacritic, לסרט ציון של 69 מתוך 100, המבוסס על ביקורות מ-36 מבקרים, מה שמעיד על "ביקורות חיוביות בדרך כלל".
החיים עם אבא הוא סרט קומדיה אמריקאי משנת 1947 עם ויליאם פאוול ואיירין דאן בתפקידים הראשיים.
התסריט מבוסס עם מחזה בשם זה שהוצג בהצלחה עצומה בברודוויי בשנים 1939–1947 והיה למחזה הלא מוזיקלי שהוצג בברודוויי במשך זמן הארוך ביותר (5,758 הצגות).
הוא מבוסס על רומן אוטוביוגרפי באותו שם של קלרנס דיי משנת 1935.
הסרט עבר לרשות הציבור ב-1975.
ניו יורק, 1883, משפחת דיי: האב קלרנס "קליר" דיי (ויליאם פאוול), האם וויני (איירין דאן) והבנים קלרנס הצעיר (ג'ימי לידון), ג'ון, וויטני והארלן, כולם אדומי שיער.
האבא הוא בעל סוכנות מבוססת לניירות ערך.
הוא המפרנס היחיד ומטיל את מרותו ומוראו על כל בני המשפחה ובעיקר על המשרתות שמתחלפות בזו אחר זו.
על פיו יישק דבר וכל הבית מתנהל כמו שעון מדויק ללא סטיות.
וויני מנהלת את הבית אך כל פעם צריכה להתחנן לבעלה שייתן לה כסף להוצאות והוא דורש דיווח וקבלות על כל הוצאה.
למשפחה מגיעות בת הדודה קורה (זאסו פיץ) עם בת לווייתה מרי סקינר בת החמש עשרה (אליזבת טיילור) למורת רוחו של האב שנאלץ לשכן אותן בביתו.
מרי מוצאת חן בעיני קלרנס הצעיר ומתפתחת ביניהם ידידות שנמשכת אחר כך בחליפת מכתבים.
קלרנס מגיע עם משפחתו לכנסייה וגם תורם לה אך יש לו הסתייגויות לגבי מנהגי הדת, הוא אינו כורע ברך בתפילה וכן לא הוטבל מעודו.
לאחר דרשה של הכומר ד"ר לויד (אדמונד גוון) על חשיבות הטבילה וכי אדם שלא הוטבל לא יורשה להיכנס לעולם הבא, מתחילה וויני ללחוץ עליו להיטבל אבל ללא תוצאות.
האחים ג'ון ו-וויטני רוצים להרוויח כסף ומסכימים להיות שליחים לשיווק תרופה שתרפא הכל.
כשוויני נופלת למשכב, הם מנסים עליה את התרופה ללא ידיעתה וגורמים כמעט למותה.
הרופאים שנזעקים לא יודעים את האבחנה וקלרנס מבטיח לה שאם תבריא הוא יסכים לטבילה.
לאחר שהיא מבריאה הוא משנה את דעתו אבל וויני לא מוותרת ומסדרת לו הטבלה במקום מרוחק כדי שלא יוכר וייתבזה.
קורה ומרי חוזרות וכולם נוסעים לכנסייה לטקס ההטבלה של קלרנס האב.
שם השחקן/ית שם הדמות הערותויליאם פאוולקלרנס "קליר" דייהאבאיירין דאןוויני דייהאםג'ימי לידוןקלרנס דיי ג'ונירהבן הבכוראליזבת טיילורמרי סקינרזאסו פיץבת הדוד קורהאדמונד גווןד"ר לוידהכומר
הסרט היה מועמד לארבעה פרסי אוסקר: פרס אוסקר לפסקול המקורי הטוב ביותר (מקס שטיינר), פרס אוסקר לצילום הטוב ביותר, פרס אוסקר לעיצוב האמנותי הטוב ביותר ופרס אוסקר לשחקן הטוב ביותר (ויליאם פאוול).
מקס שטיינר זכה בפרס גלובוס הזהב לפסקול המקורי הטוב ביותר.
החילוץ (במנדרינית: 緊急救援) הוא סרט אסונות סיני משנת 2021, בבימויו של דנטה לאם, בכיכובם של פנג יואן, וואנג ינלין, שין ג'יליי, לאן יינגיינג, וואנג יוטיאן ושו יאנג.
הסרט תוכנן במקור לצאת לאקרנים ב-25 בינואר 2020, (בתקופת חגיגות ראש השנה הסיני), אך מגפת הקורונה גרמה לסגירת בתי הקולנוע בסין וכפועל יוצא מכך השפיעה על כלל הקרנות הבכורה המתוכננות.
הסרט יצא לאקרנים בבתי הקולנוע בסין ב-12 בפברואר 2021.
הסרט מגולל את סיפורו של שירות החילוץ הימי הסיני והוא הסרט הראשון בשפה הסינית אודות נושא החילוץ הימי.
הסרט הוא חלק מסדרת סרטים אודות אנשי שירותי החירום וההצלה של סין.
קדמו לו הסרט "מבצע הים האדום" אודות הכוחות המזוינים, והסרט "מבצע מקונג" אודות המשטרה.
שחקן תפקיד הערות פנג יויאן גאו צ'יאן קפטן יחידת החילוץ וואנג ינלין ג'או צ'נג כוננת שין ז'ילי פאנג יולינג סרן ביחידת החילוץ לאן יינגינג ון שאן וואנג יוטיאן פינג
תחילת הצילומים הייתה בנובמבר 2018 בשיאמן והושלמו ב-15 במרץ 2019. הצילומים היו בעיקר בשיאמן ובפוז'ו ולאחר עברו למקסיקו.
ב-2 באוקטובר 2019 פורסמה כרזה ראשונית לסרט.
ב-18 בינואר יצא הטריילר הראשון.
ב-6 בדצמבר פורסמה הכרזה הרשמית לקראת הכנות לצאתו לאקרנים בחודש שלאחר מכן, בעקבות מגפת הקורונה יציאתו לאקרנים נדחתה בשנה.
הסרט הוקרן ברוסיה באוקטובר 2020.
שיר שם מלחין מילים שיר נושא "גלים משתוללים" רן שויבינג, קוואן רן שויבינג שיר פתיחה "הצלה אמיצה" וו לצ'נג שיר יאנג שיר רקע "אמיתי לנצח" חן יוחואן לי אנקסיו
החיים קשים הוא סינגל שהוקלט על ידי הזמר הישראלי אלון אולארצ'יק.
את השיר הוציאה לאור בשנת 1993 חברת התקליטים NMC, והוא נכלל כרצועה הרביעית באלבום האולפן השלישי של הזמר, "תגיד לי מה אתה מרגיש".
הוא הוצג כמועמד לכניסה למצעד הפזמונים השבועי של רשת ג' ב-16 במאי 1993. בשבוע לאחר מכן דורג במקום ה-19 (הכניסה הגבוהה ביותר למצעד באותו השבוע).
ב-6 ביוני עלה למקום ה-12 – המיקום הגבוה ביותר אליו הגיע.
במצעד הפזמונים של שנת ה'תשנ"ג דורג במקום ה-40.
החיים על פני האדמה היא סדרת טבע תיעודית אמריקנית של החברות: Silverback Films ו-Amblin Television.
הסדרה עוסקת בהתפתחות החיים על פני כדור הארץ ובראשית החיים והאבולוציה, תוך התייחסות לקבוצות הגדולות שהתפתחו ולהכחדות המונית הגדולות שהתרחשו.
בכל פרק נראים בעלי חיים מודרניים בעלי אורח חיים דומה לזה של אבותיהם הפרהיסטוריים.
חלק מהיצורים הנכחדים מוצגים באנימציית CGI על רקע נופים מצולמים.
קריין הסדרה הוא השחקן מורגן פרימן ואחד המפיקים בפועל הוא הבמאי והמפיק סטיבן ספילברג (הידוע בהפקת סרטי פארק היורה).
את הפסקול לסדרה הלחין לורן בלף .
הסדרה יצאה בנטפליקס ב-25 באוקטובר 2023 עם כל שמונת הפרקים.
חוקי החיים: הפרק הראשון מציג את החיים הפרהיסטוריים על פי חוקי האבולוציה, יחסי גומלין בין מינים שונים ואירועי הכחדה המונית שהובילו לסיום שלטונם של מספר בעלי חיים מצליחים והובילו לעליית אחרים.
בין השאר, נראה בפרק קרב בין שני פרטי טיטאניסים לסמילודונים, פרטי מיאזאורה נודדים בערבות הקרטיקון ומאבק בין טירנוזאורוסים לטריצרטופסים, לפני שהכחדת הקרטיקון נגרמת באמצעות מטאור שפגע במכתש צ'יקשולוב.
נראות בפרק גם חיות מודרניות כמו חיות ים ממוצאים שונים זוללות להקת דגים, היחסים בין זחלי פרפרים לצמחים, ועליית יונקים לשלטון כמו שנראה בסוואנה האפריקנית.
הסביבה הראשונה: הפרק מציג את תחילת החיים בים ושליטתם של חסרי חוליות ודגים קדומים בהם.
החיים החלו בים בצורת תאים מיקרוסקופיים שנעו בפלנקטון ומהם התפתחו הן צמחים והן בעלי חיים פרימיטיביים ימיים כמו מדוזות ושושנות ים.
בהמשך גם טרילוביטים ופרוקי-רגליים נוספים הגיחו ומהם ניזונו טורפים שונים, כמו האנומלוקאריס.
בהמשך הים נשלט בידי סילוניות ענקיות כמו הקמרוצרס בעוד חולייתנים קדומים כמו הארנדספיס היו בתחילת דרכם.
עם זאת הכחדת האורדוביק כתוצאה מעידן קרח ימי גררה את שליטתם של דגים קדומים כמו הדנקליאוסטיוס שמחץ את טרפו באמצעות לסתותיו הקשיחות.
כמו כן התפתחו הכרישים אך אלה שגשגו רק לאחר הכחדתם של בעלי השריון לאחר ההכחדה של הדבון, אולי כתוצאה מזיהום ימי נרחב כתוצאה מגדילת אצות והתפרצות גזי מתאן מנהרות.
בפרק נראים גם חשופיות ימיות, דיונונים אוסטרלים ברבייה, דיונוני מצולות בציד, הנאוטילוס, דגי אורבן גדול-פה במריבה וכרישים בציד.
פולשים ליבשה: הפרק מציג את החיים הראשונים על היבשה שייתכן שהחלו מצמיחת חזזיות ובהמשך החלו לפרוח צמחים שחלקם הפכו לעצים.
בתגובה הגיחו פרוקי-רגליים שונים ליבשה כמו עקרבים, רבי-רגליים וסרטנים יבשתיים וחלקם כמו הארתרופלאורה גדלו לממדי ענק.
כמו כן התפתחו חרקים בביצות ובהמשך הם כבשו את האדמה.
לצידם הגיחו מהמים גם בעלי סנפירים בשרניים כמו הסטרפסודוס ואלה התפתחו לדו-חיים קדומים וגדולים כמו האנתרקוזאורוס.
מהדו-חיים התפתחו בעלי שפיר עוברי ואלה שגשגו במשך הקרבון והפרם, בו נראים פרטי סקוטוזאורוס גדולים מותקפים בידי גורגונופס (כנראה אינוסטרנסביה), נוסף לליסטרוזאורוס חולף.
התראפסידים שגשגו במשך הפרם, אך הכחדת הפרם הגדולה שהכחידה מעל 90% מהמינים והייתה החמורה ביותר הביאה לסיום שליטתם.
בפרק נראים גם חיפושית נמר בקרב נגד עכביש מלכודן, רבייה של קפצן הטווס וצפרדעים בציד שפיריות.
בדם קר: הפרק מציג את החיים לאחר ההכחדה במשך הטריאס, אז הזוחלים החלו לשלוט במקום התראפסידים, כפי שנראה כשעדר ליסטרוזאורוסים ניצוד בידי אריתרוסוכוס.
הזוחלים התפתחו למגוון צורות ושלטו לאורך המזוזואיקון, כשחלקם פנו לים או החלו לעוף.
צבי ים קדומים מהיורה התרבו בקבוצות כדי להפחית מתקפות של הפליוזאורוס הענקי ושל פטרודקטילים שטרפו צעירים.
לקראת סיום הטריאס החל פרץ של צמיחה של עצים כמו המחטניים, מה שאולי תרם להתפתותם של ראשוני הדינוזאורים כמו הפלטאוזאורוס.
בפרק נראים גם לטאת אנוליס צוללת לתוך המים, חרדון צווארון בהתגוננות, כוח ענק בציד של עגל תאו מים בקומודו ותנין יאור בציד גנו.
בצילם של ענקים: הפרק מציג את שגשוגם של הדינוזאורים.
דיפלודוקוסים בוגרים וצעירים מתגוננים מאלוזאורוס, שלושה פרטי דיינוניכוסים צדים ארקנסוזאורוס, עדר מיאזאורה בקינון, היונקים הראשונים שחיו בצללים ושני טירנוזאורוסים מחזרים, אם כי בעיתוי גרוע - כשמטאוריט גדול מתרסק לארץ.
בפרק נראים גם הפרחים שהתפתחו בקרטיקון וגרמו לשפע צמיחה ביבשה, נוסף על יחסים עם חרקים שצמחו ממנה ואחריהם טורפים שהניעו את התחרות ביערות הקדומים.
בפרק נראים גם נמלי מגפונרה בציד טרמיטים, נומבטים גדלים באוסטרליה ונחשים שהיוו את האויבים העיקריים של היונקים הראשונים, אף שחלקם כמו הירבוען שכללו את ההגנות מפניהם.
מתוך ההריסות: הפרק מציג את הכחדת הקרטיקון לפני 66 מיליון שנה ואת התפתחות צאצאיהם הקיימים היחידים - העופות.
ביורה אנכיאורניס מוצג בורח מסינרפטור באמצעות גלישה אווירית ממצוק, בסוף הקרטיקון דינוזאורים שונים שגשגו כמו אדמונטוזאורוס, טריצרטופס, אלמוזאורוס והטירנוזאורוס אך פגיעת מטאור גרמה לפיצוץ אדיר, שלג מטאורים ואסונות טבע חזקים אשר הובילו להכחדת הזוחלים הגדולים ובעיקר הדינוזאורים, כשגם זוחלים ימיים מתו והפכו למזון לאוכלי נבלות.
עופות קרקע הצליחו לשרוד ולאט לאט לשגשג.
במיוקן התפתח עוף טורף גדול - הפורוסרקוס שצד בהצלחה תאוסודון צעיר.
כך גם התפתחו עופות ימיים, ינשופיים ועופות יערות גשם.
עם זאת העופות הפסידו את השליטה ליונקים, מה שנראה כשפרט טיטאניס ניצוד בידי שני סמילודונים.
בפרק נראים גם פלמינגו האנדים בתצוגת רבייה, לילית אפורה בציד נברנים, קוליברי ארך-מקור יונק צוף, עופות ימיים כמו סולות וקורמורנים בדיג ופינגווין גלאפגוס ועוד פינגווינים ששגשגו בעיקר בחצי הכדור הדרומי.
יורשי הארץ: הפרק מציג את היונקים ששרדו את הכחדת הקרטיקון ושליטתם בעולם.
שני פרטי מגצרופס רבים באמצעות קרנם על נקבות, בערבות העשב הטריות של אמריקה סמילודון צעיר חוקר פרטי דואדיקורוס עד שאלה מתגוננים ומאיאצטוס צולל מתחמק מאוטודוס רעב.
בפרק נראים גם חוטמנים וקפוצ'ינים ביערות, ברדלס בציד של זברות וגנואים, נמר שלג בקרב קטלני נגד יעלי הימלאיה, עטלפי פרי מתאספים בלהקות ומרוץ ייחום של לווייתנים גדולי-סנפיר.
עידן האש והקרח: הפרק מציג את החיים בעידן הקרח האחרון שהתרחש לפני 2.5 מיליון שנה עד לפני 10,000 שנה וגרמה להתקררות הכדור.
ממותות צמריות נודדות בטונדרות החדשות לצד איילי צפון אך מותקפות בידי אריות מערות גדולים, מדבריות התרחבו לאורך אפריקה ולבסוף הקרחונים נמסו וגרמו למישורי הצפה רחבים כשבתחילת ההולוקן שרר אקלים יציב ביותר, אשר אפשר לחיים לשגשג.
עם זאת בסוף התקופה הופיע איום חדש - האדם, אשר צד את מרבית החיות הגדולות עד להכחדה.
שבטי ציידים צדו אלפי ביזונים בערבות והצליחו לפרוץ את חיי הליקוט וציד באמצעות המעבר לחקלאות וחידושי טכנולוגיים פורצי דרך שהובילו לציוויליזציה הדוחקת את אזורי הטבע.
הדבר פגע בחיי הבר ועלול להמיט אסון על כדור הארץ, אלא אם נשנה את יחסינו.
בסיום נראה מראה עתידי של לונדון לאחר הכחדת האנושות, בו נראות שפיריות מגיחות מהגלמים, מה שמציג ש"החיים תמיד ימצאו דרך".
בפרק נראים גם ביזונים נמלטים מזאבים בילוסטון, בבונים מחפשים מזון על הקרקע, סוסי בר רועים ושחפיות מקננות בנהר הדנובה.
פרסשנהקטגוריהמועמד/יםתוצאהמקורפרס גות'הם לטלוויזיה4 ביוני 2024סדרת עיון פורצת דרךהחיים על פני האדמהפרס אמי אמנותי לבידור בפריים טיים7-8 בספטמבר 2024הקריין הטוב ביותרמורגן פרימן
החיים שאחרי (שם מקורי באנגלית: The Fallout) הוא סרט דרמה אמריקאי משנת 2021 שנכתב ובוים על ידי מייגן פארק.
מככבת בו ג'נה אורטגה בתור ויידה קאוול, תלמידת תיכון המתמודדת עם טראומה בעקבות ירי בבית ספר.
בסרט מככבים גם מאדי זיגלר, ג'ולי בואן, ג'ון אורטיז, ניילס פיץ', ויל רופ, שיילין וודלי ולומי פולק.
הסרט הוקרן בבכורה ב-South by Southwest ב-17 במרץ 2021, ועלה ב-27 בינואר 2022 ב-HBO Max על ידי New Line Cinema.
הוא זכה לשבחים מהמבקרים, ששיבחו את הבימוי, את התסריט, ואת הופעתה של ג'נה אורטגה.
תלמידת התיכון ויידה קאוול הולכת לשירותים באמצע השיעור לאחר שאחותה הקטנה אמיליה מתקשרת אליה.
בזמן שהיא בשירותים מתרחש ירי בבית הספר.
במהלך הירי ויידה מתחבאת בתא השירותים עם חבריה ללימודים מיה וקווינטון, שאחיו נהרג מהירי.
בשבועות שלאחר התקרית, ויידה נכנסת לדיכאון ומבודדת את עצמה ממשפחתה ומחברה הטוב ניק.
כשהיא חוזרת לבית הספר, היא לא יכולה להביא את עצמה להיכנס לחדר השירותים שבו התחבאה במהלך הירי, וכתוצאה מכך היא משתינה על עצמה כשהיא שומעת קול של פחית סודה שנמעכת (הקול הזה הזכיר לה קול של ירייה).
כדי להתמודד עם הטראומה שלה, היא לוקחת אקסטזי.
בכל הזמן הזה ויידה ומיה מתקרבות כי הן מרגישות שהן מבינות אחת את השנייה.
אחרי עוד לילה של שתייה ביחד, מיה מספרת לויידה שהיא מתאהבת בה, והן מקיימות יחסי מין.
ויידה וניק מתווכחים על מנגנוני ההתמודדות הגרועים שלה, וכתוצאה מכך היא מנסה לנשק את קווינטון, שדוחה אותה בעדינות מכיוון שהוא לא מוכן רגשית למערכת יחסים.
כתוצאה מכל אלה, היא מתרחקת עוד יותר ממשפחתה ומחבריה, כולל ממיה.
מאוחר יותר, אמיליה מודה בפני ויידה שהיא חשבה שויידה כעסה עליה בגלל שיחת הטלפון שאמיליה ביצעה ביום של הירי, מה שגרם לויידה לא להיות בכיתה וכך להיות ביותר סכנה.
ויידה מבטיחה לה שזה לא המקרה, והשתיים מתחברות מחדש.
ויידה משלימה עם הוריה ועם מיה.
בפגישת הטיפול הבאה שלה, ויידה עושה התקדמות אמיתית בהשלמה עם מה שקרה, אם כי היא מודה שכנראה שהיא וניק לא יתפייסו.
בעוד שויידה ממתינה למיה מחוץ לשיעור הריקוד שלה, היא מקבלת הודעה בטלפון שלה על ירי בבית ספר אחר, וכתוצאה מכך היא מקבלת התקף חרדה.
ג'נה אורטגה – ויידה קאוול
מאדי זיגלר – מיה ריד
ניילס פיץ' – קווינטון האסלנד
ויל רופ – ניק פיינשטיין
לומי פולק – אמיליה קאוול
ג'ון אורטיז – קרלוס קאוול
ג'ולי בואן – פטרישיה קאוול
בפברואר 2020, הוכרז שג'נה אורטגה תצטרף לצוות השחקנים של הסרט.
באפריל 2020 הצטרפה השחקנית מאדי זיגלר לקאסט של הסרט.
במאי 2020, ויל רופ הצטרף לקאסט של הסרט.
באוגוסט 2020 הצטרפו לקאסט ניילס פיץ', שיילין וודלי, ג'ולי בואן וג'ון אורטיז.
הצילומים היו אמורים להתחיל במרץ 2020 אך נדחו עקב מגפת הקורונה.
הצילומים העיקריים החלו בלוס אנג'לס באוגוסט 2020 והסתיימו ב-11 בספטמבר 2020.
בדצמבר 2020, Universal Pictures רכשה זכויות הפצה בינלאומיות לסרט.
הסרט הוצג בבכורה עולמית ב-South by Southwest ב-17 במרץ 2021. ביולי 2021, HBO Max רכשה זכויות הפצה לסרט.
אתר הביקורות - Rotten Tomatoes, תשעים ושלושה אחוזים מתוך 68 ביקורות המבקרים היו חיוביות, עם דירוג ממוצע של 7.9/10. הקונצנזוס של האתר קורא: "The Fallout, אמפתי ופועל היטב, משתמש בתוצאות של טראומה כדי להתמודד עם חווית האבל."
הבימוי של פארק ומשחקה של אורטגה זכו שניהם לשבחים, וכמה מבקרים מציינים אותו כתפקיד "הפריצה" של אורטגה.
שרי לינדן מ"הוליווד ריפורטר" שיבחה את התסריט והבימוי של פארק, את הביצועים ואת התוצאה של פיניאס.
פיטר דברוג' מ"וראייטי" כינה את הסרט "בכורת כוכבים" וציין כי "נדמה שאורטגה מצאה את קולה".
CinemaBlend שיבח את הכימיה בין אורטגה וזיגלר, וקבע כי "שתי הבנות נראות פנומנליות, ניתן לחוש קשר אמיתי ביניהן בתהליך הבאת הסיפור הזה לחיים".
בשבוע של יציאתו לאקרנים, The Fallout היה הסרט המקורי הנצפה ביותר בארצות הברית, כפי שדווח על ידי TV Time.